CELEX: 32020D0113
Language: bg
Date: 2020-01-23 00:00:00
Title: Решение за Изпълнение (ЕС) 2020/113 на Комисията от 23 януари 2020 година за изменение на Решение 2009/11/ЕО за даване на разрешение за методи за класификация на кланични трупове на свине в Испания (нотифицирано под номер С(2020) 232) (само текстът на испански език е автентичен)

27.1.2020   
               
               
                  BG
               
               
                  Официален вестник на Европейския съюз
               
               
                  L 21/16
               
            
         РЕШЕНИЕ ЗА ИЗПЪЛНЕНИЕ (ЕС) 2020/113 НА КОМИСИЯТА
         от 23 януари 2020 година
         за изменение на Решение 2009/11/ЕО за даване на разрешение за методи за класификация на кланични трупове на свине в Испания
         
            
               (нотифицирано под номер С(2020) 232)
            
         
         (само текстът на испански език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, букви п) и у) от него,
         като има предвид, че:
         
                     (1)
                  
                  
                     Съгласно част Б, раздел IV, точка 1 от приложение IV към Регламент (ЕС) № 1308/2013 при класификацията на кланични трупове на свине съдържанието на постно (нетлъсто) месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичните трупове на свинете. Разрешаването на даден метод за категоризиране следва да зависи от неговото съответствие с максимално допустимата статистическа грешка при оценката. Допустимата грешка е определена в част A от приложение V към Делегиран регламент (ЕС) 2017/1182 на Комисията (2).
                  
               
                     (2)
                  
                  
                     С Решение 2009/11/ЕО на Комисията (3) беше разрешено използването на девет метода за класификация на кланични трупове на свине в Испания.
                  
               
                     (3)
                  
                  
                     Не следва да се разрешават изменения на уредите или методите за класификация освен ако тези изменения са изрично разрешени с решение за изпълнение на Комисията.
                  
               
                     (4)
                  
                  
                     Испания поиска от Комисията да заличи разрешението за метода „Ultrafom 300“ от списъка с разрешени методи за класификация на кланични трупове на свине в Испания, тъй като методът вече не се използва на нейна територия.
                  
               
                     (5)
                  
                  
                     Испания поиска от Комисията да разреши един нов метод и актуализацията на формулите за три метода за класификация на кланични трупове на свине на територията ѝ и представи подробно описание на пробната дисекция, указвайки принципите, на които се основават тези методи, резултатите от пробната дисекция и уравненията, използвани за изчисляване на процента постно (нетлъсто) месо, в протокола по член 11, параграф 3 от Делегиран регламент (ЕС) 2017/1182.
                  
               
                     (6)
                  
                  
                     След разглеждане на това искане бе установено, че условията за разрешаване на горепосочените методи за класификация са изпълнени. По тази причина те следва да бъдат разрешени в Испания.
                  
               
                     (7)
                  
                  
                     Поради това Решение 2009/11/ЕО следва да бъде съответно изменено.
                  
               
                     (8)
                  
                  
                     Мерките, предвидени в настоящото решение, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2009/11/ЕО се изменя, както следва:
            
                        1)
                     
                     
                        Член 1 се изменя, както следва:
                        
                                    а)
                                 
                                 
                                    първият параграф се изменя, както следва:
                                    
                                                i)
                                             
                                             
                                                буква в) се заличава;
                                             
                                          
                                                ii)
                                             
                                             
                                                буква и) се заменя със следното:
                                                
                                                            „i)
                                                         
                                                         
                                                            уредът gmSCAN и съответните методи за оценка, като подробности за тях са представени в част 9 от приложението;“;
                                                         
                                                      
                                          
                                                iii)
                                             
                                             
                                                добавя се следната буква й):
                                                
                                                            „й)
                                                         
                                                         
                                                            уредът OptiScan TP и съответните методи за оценка, като подробности за тях са представени в част 10 от приложението.“;
                                                         
                                                      
                                          
                              
                                    б)
                                 
                                 
                                    вторият параграф се заменя със следното:
                                    „Ръчният метод (ZP) с линия, посочен в първа алинея, буква ж), е разрешен само за кланиците:
                                    
                                                а)
                                             
                                             
                                                в които броят на закланите животни не надхвърля 700 свине седмично на средногодишна база, както и
                                             
                                          
                                                б)
                                             
                                             
                                                които имат кланична линия с максимален капацитет от 50 свине на час.“
                                             
                                          
                              
                  
                        2)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Адресат на настоящото решение е Кралство Испания.
         
         
            Съставено в Брюксел на 23 януари 2020 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
         
            (2)  Делегиран регламент (ЕС) 2017/1182 на Комисията от 20 април 2017 г. за допълване на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни (ОВ L 171, 4.7.2017 г., стр. 74).).
         
            (3)  Решение 2009/11/ЕО на Комисията от 19 декември 2008 г. за даване на разрешение за методи за класификация на кланични трупове на свине в Испания (ОВ L 6, 10.1.2009 г., стр. 79).
      
      
         
            ПРИЛОЖЕНИЕ
            Приложението се изменя, както следва:
            
                        (1)
                     
                     
                        част 3 се заличава;
                     
                  
                        (2)
                     
                     
                        членове 5, 6 и 7 се заменят със следния текст:
                        „Част 5
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Правилата в тази част се прилагат, когато класификацията на кланичните трупове на свине се извършва с уреда „Fat-O-Meat’er (FOM II)“.
                                 
                              
                                 
                                    2.
                                 
                                 
                                    Уредът е нова версия на системата за измерване Fat-O-Meat’er. FOM II се състои от оптична сонда с нож, устройство за измерване на дебелината с оперативно разстояние между 0 и 125 mm и табло за събиране и анализ на данни – компютър Carometec Touch Panel i15 (защита срещу проникване IP69K). Резултатите от измерванията се преобразуват в съдържание на постно месо от самия уред FOM II.
                                 
                              
                                 
                                    3.
                                 
                                 
                                    Съдържанието на постно (нетлъсто) месо в кланичния труп се изчислява по следната формула:
                                    Ŷ = 69,592 – (0,741 × X1)+ (0,066 × X2)
                                    където:
                                    
                                                Ŷ =
                                             
                                             
                                                прогнозното процентно съдържание на постно (нетлъсто) месо в кланичния труп;
                                             
                                          
                                                X1 =
                                             
                                             
                                                дебелината на гръбната сланина (включително кожата) в милиметри, измерена перпендикулярно на гърба на кланичния труп на 6 cm от линията на разреза между 3-то и 4-то последни ребра;
                                             
                                          
                                                X2 =
                                             
                                             
                                                дебелината на гръбния мускул в милиметри, измерена по същото време, място и начин като X1.
                                             
                                          Тази формула се отнася за кланичните трупове с тегло между 60 и 120 килограма (топло тегло).
                                 
                              
                           Част 6
                        
                        AutoFOM III
                        
                                 
                                    1.
                                 
                                 
                                    Правилата в тази част се прилагат, когато класификацията на кланичните трупове на свине се извършва с уреда „AutoFOM III“.
                                 
                              
                                 
                                    2.
                                 
                                 
                                    Уредът е снабден с шестнадесет ултразвукови датчика (Carometec A/S), работещи на честота 2 MHz, и е с оперативно разстояние от 25 mm между датчиците. Ултразвуковите данни включват измервания на дебелината на гръбната сланина и мускула, както и свързани с тях параметри. Резултатите от измерванията се преобразуват в процент на постно месо с помощта на компютър.
                                 
                              
                                 
                                    3.
                                 
                                 
                                    Съдържанието на постно (нетлъсто) месо в кланичния труп се изчислява по следната формула:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    където:
                                    
                                                Ŷ =
                                             
                                             
                                                прогнозното процентно съдържание на постно (нетлъсто) месо в кланичния труп,
                                             
                                          
                                                R2P1 =
                                             
                                             
                                                средната дебелина на кожата;
                                             
                                          
                                                R2P4 =
                                             
                                             
                                                размерът на сланината P2 на избраната позиция в mm;
                                             
                                          
                                                R2P10 =
                                             
                                             
                                                минимална дебелина на сланината в напречния разрез в mm;
                                             
                                          
                                                R4P6 =
                                             
                                             
                                                измерванията fat 1 в избраната точка на минимална дебелина на сланината.
                                             
                                          Тази формула се отнася за кланичните трупове с тегло между 60 и 120 килограма (топло тегло).
                                 
                              
                           Част 7
                        
                        Ръчен метод (ZP)
                        
                                 
                                    1.
                                 
                                 
                                    Правилата в тази част се прилагат, когато класификацията на кланичните трупове на свине се извършва по ръчния метод (ZP) чрез измерване с линия.
                                 
                              
                                 
                                    2.
                                 
                                 
                                    При този метод може да се използва линия, като класификацията се извършва въз основа на уравнението за прогнозиране на съдържанието на постно месо. Методът се основава на ръчно измерване на дебелината на сланината и мускула в средната линия на разреза на кланичния труп.
                                 
                              
                                 
                                    3.
                                 
                                 
                                    Съдържанието на постно месо в кланичните трупове се изчислява по следната формула:
                                    Ŷ = 66,324 – (0,526 × F) + (0,034 × M)
                                    където:
                                    
                                                Ŷ =
                                             
                                             
                                                оцененото процентно съдържание на постно месо в кланичния труп,
                                             
                                          
                                                F =
                                             
                                             
                                                минималната дебелина на сланината (включително кожата) в милиметри, която е видима в средната линия на разреза на кланичния труп и която покрива мускула gluteus medius,
                                             
                                          
                                                M =
                                             
                                             
                                                дебелината на поясния мускул в милиметри, която е видима в средната линия на разреза на кланичния труп и която е измерена като най-късото разстояние между предната (краниалната) част на мускула gluteus medius и горния (гръбния) край на гръбначномозъчния канал.
                                             
                                          Тази формула се отнася за кланичните трупове с тегло между 60 и 120 килограма (топло тегло).“
                                 
                              
                  
                        (3)
                     
                     
                        добавя се следната част 10:
                        „Част 10
                        
                        OptiScan TP
                        
                                 
                                    1.
                                 
                                 
                                    Правилата в тази част се прилагат, когато класификацията на кланичните трупове на свине се извършва с уреда OptiScan TP.
                                 
                              
                                 
                                    2.
                                 
                                 
                                    Уредът OptiScan-TP е оборудван с цифрова система за заснемане на светла снимка на двете точки на измерване на кланичните трупове. Изчисляването на дебелината на сланината и мускула се извършва въз основа на изображенията. Резултатите от измерванията се преобразуват в съдържание на нетлъсто месо от самия уред Optiscan-TP. Снимките се съхраняват и по-късно могат да бъдат проверени. Интегрираният Bluetooth® интерфейс позволява лесно прехвърляне на данни.
                                 
                              
                                 
                                    3.
                                 
                                 
                                    Съдържанието на постно (нетлъсто) месо в кланичния труп се изчислява по следната формула:
                                    Ŷ = 67,496 – (0,522 x F) + (0,032 x M)
                                    където:
                                    
                                                Ŷ =
                                             
                                             
                                                прогнозното процентно съдържание на постно (нетлъсто) месо в кланичния труп;
                                             
                                          
                                                F =
                                             
                                             
                                                минималната дебелина на сланината (включително кожата), която е видима в средната линия на разреза на кланичния труп и която покрива мускула gluteus medius;
                                             
                                          
                                                M =
                                             
                                             
                                                дебелината на поясния мускул в милиметри, която е видима в средната линия на разреза на кланичния труп и която е измерена като най-късото разстояние между предната (краниалната) част на мускула gluteus medius и горния (гръбния) край на гръбначномозъчния канал.
                                             
                                          Тази формула се отнася за кланичните трупове с тегло между 60 и 120 килограма (топло тегло).“